Komisijas paziņojums Eiropas Parlamentam saskaņā ar EK Līguma 251. panta 2. punkta otro daļu attiecībā uz Padomes kopējo nostāju par lēmuma pieņemšanu par programmas „Jaunatne darbībā” izveidi laikposmam no 2007. līdz 2013. gadam /* COM/2006/0465 galīgā redakcija - COD 2004/0152 */





[pic] | EIROPAS KOPIENU KOMISIJA | Briselē, 28.8.2006 COM(2006) 465 galīgā redakcija 2004/0152 (COD) KOMISIJAS PAZIŅOJUMS EIROPAS PARLAMENTAM saskaņā ar EK Līguma 251. panta 2. punkta otro daļu attiecībā uz Padomes kopējo nostāju par lēmuma pieņemšanu par programmas „Jaunatne darbībā” izveidi laikposmam no 2007. līdz 2013. gadam 2004/0152 (COD) KOMISIJAS PAZIŅOJUMS EIROPAS PARLAMENTAM saskaņā ar EK Līguma 251. panta 2. punkta otro daļu attiecībā uz Padomes kopējo nostāju par lēmuma pieņemšanu par programmas „Jaunatne darbībā” izveidi laikposmam no 2007. līdz 2013. gadam 1. PRIEKŠVĒSTURE Datums, kad priekšlikums iesniegts Eiropas Parlamentam un Padomei (dokuments COM(2004) 471, galīgā redakcija – 2004/0152(COD)): | 2004. gada 14. jūlijs | Reģionu komitejas atzinuma datums: Eiropas Ekonomikas un sociālo lietu komitejas atzinuma datums: | 2004. gada 17. novembris 2005. gada 10. marts | Eiropas Parlamenta atzinuma datums, pirmais lasījums: | 2005. gada 25. oktobris | Komisijas pārskatītā priekšlikuma datums (dokuments COM(2006) 228, galīgā redakcija): | 2006. gada 24. maijs | Kopējās nostājas pieņemšanas datums: | 2006. gada 24. jūlijs | 2. KOMISIJAS PRIEKŠLIKUMA MĒRĶIS Programmas „Jaunatne darbībā” mērķis galvenokārt ir veicināt ar Eiropas pilsonību saistītas pieredzes iegūšanu jauniem cilvēkiem, paverot tiem iespējas un piedāvājot līdzekļus, lai, izmantojot dažādas aktīvas iesaistes formas visos līmeņos, padarītu pilsonību konkrētāku. Ar programmu arī cenšas veicināt jaunu cilvēku solidaritāti, tostarp, lai stiprinātu sociālo kohēziju Eiropas Savienībā un sekmētu jaunu cilvēku savstarpējo saprašanos dažādās valstīs, ieskaitot partnervalstis ārpus Eiropas Savienības. Ar programmu arī jāveicina iniciatīvas sajūta, radošums un uzņēmējdarbības gars jaunu cilvēku vidū un jārada tiem iespēja iegūt kompentenci, kas ir būtiska viņu personiskajai un profesionālajai attīstībai. Visbeidzot ar programmu jādod ieguldījums jaunatnes pasākumu atbalsta sistēmu kvalitātes attīstībā un jaunatnes organizāciju spējā, lai veicinātu jaunatnes pasākumus un Eiropas sadarbību jaunatnes politikas jomā. Atzītais mērķis ir panākt lielāko iespējamo Kopienas rīcības ietekmi valsts, reģionālā un vietējā līmenī, vienlaikus pilnībā ievērojot subsidiaritātes principu. Lai sasniegtu šos mērķus, programmā būs pieci atsevišķi un savstarpēji papildinoši virzieni. 3. ATSAUKSMES PAR KOPĒJO NOSTĀJU Kopējā nostāja vienprātīgi tika pieņemta 2006. gada 24. jūlijā. Komisija var to atbalstīt, jo tā uzskata kopējo nostāju par pienācīgu kompromisu, kura pamatā lielā mērā ir grozītais Komisijas priekšlikums, kurā tika izteikta piekrišana daudziem Eiropas Parlamenta pirmajā lasījumā veiktajiem grozījumiem un daudziem Padomes veiktajiem daļējās politiskās vienošanās grozījumiem. Turklāt pārskatītā Komisijas priekšlikuma grozījumos atspoguļota triju iestāžu panāktā vienošanās par tāda lēmuma strauju pieņemšanu, ar ko izveido programmu. Saistībā ar grozīto Komisijas priekšlikumu tika veiktas tikai dažas nelielas pārmaiņas pēc būtības: a) minimālā summa, kas jāpiešķir programmas 3. pasākumam („Jaunatne pasaulē”), ir noteikta 6 % apjomā 4 % vietā, kā tas bija grozītajā Komisijas priekšlikumā; b) uz nolīguma ar Eiropas Jaunatnes forumu uzraudzību, ieskaitot foruma gada darba plānu un gada ziņojumu, attiecas vadīšanas procedūra („komitoloģija”). Attiecībā uz minimālā piešķīruma palielināšanu 3. pasākumam var piezīmēt to, ka tas tikai nedaudz samazina to atlikušo līdzekļu robežu, ko jāpiešķir dažādajiem programmas virzieniem saskaņā ar gada prioritātēm (22 procenti 24 % vietā). Komisija atzīmē, ka finansiālā atbalsta 785 milj. euro apmērā 2004. gada cenās ekvivalents, kas minēts Padomes kopējā nostājā (13. pants), ir 885 milj. euro faktiskajās cenās. 4. SECINĀJUMS Komisija uzskata, ka 2006. gada 24. jūlijā vienprātīgi pieņemtā kopējā nostāja atbilst tās priekšlikuma būtiskajiem mērķiem un pamatpieejai. Tā atzīmē, ka Eiropas Parlamenta Kultūras un izglītības komitejas priekšsēdētājs 2006. gada 26. jūnija vēstulē Padomes prezidentūrai ir norādījis, ka, ja kopējā nostāja tiks pieņemta, viņš ieteiks komitejai to apstiprināt otrajā lasījumā. Tāpēc Komisija var atbalstīt kopējo nostāju, kurā atspoguļota triju iestāžu panāktā vienošanās.